Un mes ye cada un d'os doze periodos de tiempo, d'entre 28 e 31 días, en que se dibide l'año. D'antis más mes yera sinonimo de lunazión, que alto u baixo dura 29 días e meyo. En un año bi ha 12 lunazions e sobran 10 días. Primero istos días sobrants no yeran de dengún mes, pero con o tiempo s'ha ito repartindo entre os diferents meses, dica plegar ta la situazión actual, en que mes e lunazión ya no coinziden. A durazión d'os meses s'establió de forma aleatoria: por eixemplo, chulio e agosto tienen os dos 31 días porque se consideró que o mes adedicato a Zésar Augusto no eba de tener menos que l'adedicato a Chulio Zésar; e d'atra man febrero, zaguer mes de l'año román, se quedó con menos días que a resta.